সৰা শেৱালিৰ মাজতে
সৰা শেৱালিৰ মাজতে পৰিলে

                   গোলাপৰ ৰঙাপাহি

                   বতাহত উৰি আহি

আটকধুনীয়া বগী ছোৱালীৰ

                   ওঁঠত ৰাঙলী হাঁহি ৷

শেৱালি গোন্ধে বিয়াকুল কৰে

                   তীব্ৰ বাসনা জাগে

ৰঙা গোলাপৰ সুৰভি মাদকে

                   কামনা ৰন্ধিলে নৱৰাগে ৷

হীৰা জেউতিকো জিনা পোহৰে

                   বেলিৰ কোলাৰপৰা

প্ৰথম পুৱতি আহি তাতে হাঁহি

                   ৰচিলে সৌন্দৰ্য্য

                             পৃথিৱী মুগুধ কৰা ৷

শেৱালিৰে মালা খোপাতে পিন্ধিলোঁ

                   গোলাপক আঁৰিলো বুকুত

বেলি সেৱা কৰি

                   পোহৰৰে ফোঁট

                             পিন্ধি ললোঁ কপালত ৷

এই যে পৃথিৱী ইমান ধুনীয়া

                   প্ৰাণটোকে ভাল পাওঁ

পোহৰ চকুত পৰিলেহে আহি

                   স্বৰূপতে দেখা পাওঁ ৷৷

জ্যোতি সঙ্গীত